
                             Dərman vasitəsinin istifadəsi üzrə təlimat (xəstələr üçün)


MİOPEN 1000      inyeksiya məhlulu hazırlamaq üçün toz
MYOPEN 1000

Beynəlxalq patentləşdirilməmiş adı: Meropenem 

Tərkibi
Təsiredici maddə:   1 flakonda 1000 mq meropenem trihidrta vardır .
Köməkçi maddələr: buferləşdirici vasitə kimi steril natrium karbonat. 

Təsviri
Ağ və ya demək olar ki, solğun ağ rəngli kristal tozdur.

Farmakoterapevtik qrupu
Sistem istifadə üçün antibiotiklər, karbapenemlər.
ATC kodu: J01DH02.

Farmakoloji xüsusiyyətləri
Farmakodinamikası 
Meropenem öz bakterisid aktivliyini penisillin-birləşdirici zülallara (PBP) bağlanmaqla qrammüsbət və qrammənfi bakteriyalarda bakterial hüceyrə divarının sintezini inhibə etməklə göstərir.
Digər beta-laktam antibakterial vasitələri kimi, meropenem konsentrasiyalarının Minimal inhibəedici Konsentrasiyadan (T>MIC) artıq olduğu vaxtın effektivliklə ən yaxşı korrelyasiya olduğu göstərilmişdir. Preklinik modellərdə meropenem, plazma konsentrasiyaları dozalanma intervalının təxminən 40%-i üçün yoluxduran orqanizmlərin MİK-ini keçdikdə aktivlik nümayiş etdirdi. Bu hədəf klinik olaraq müəyyən edilməmişdir.
Rezistentliyin mexanizmi
Meropenemə qarşı bakterial rezistentlik aşağıdakı səbəblərdən yarana bilər: (1) qrammənfi bakteriyaların xarici membranlarının keçiriciliyinin azalması (məsamələrin azalması hesabına) (2) hədəf penisillin-birləşdirici zülallara yaxınlığının azalması; (3) effluks nasosu komponentlərinin ekspressiyasının artması (4) karbapenemləri hidroliz edən beta-laktamazaların hasil edilməsi. Avropa İttifaqında karbapenemə-rezistent bakteriyalara görə lokallaşdırılmış infeksiya qrupları barədə məlumatlar bildirilmişdir. 
Meropenem ilə xinolon, aminoqlikozid, makrolid və tetrasiklin siniflərinin vasitələri arasında hədəfə əsaslanan çarpaz rezistentlik yoxdur. Buna baxmayaraq, rezistentlik mexanizmi keçiriciliyin olmaması və/və ya effluks nasosu (ları) ilə əlaqəli olduqda, bakteriyalar birdən çox antibakterial vasitələrin sinfinə qarşı rezistentlik göstərə bilər.
Kəsmə dəyərləri (Breakpoints)
Minimal İnhibəedici Konsentrasiya (MİK) testi üçün Avropa Antimikrobiyal Həssaslıq Testi Komitəsinin (EUCAST) klinik kəsmə dəyərləri aşağıda təqdim olunur.
Avropa Antimikrobiyal Həssaslıq Testi Komitəsinin (EUCAST) meropenem üçün klinik Minimal İnhibəedici Konsentrasiya kəsmə dəyərləri (2013-02-11, v 3.1)

	Mikroorqanizmlər
	Həssas (H)
(mq/l)
	Rezistent (R)
(mq/l)

	Enterobacteriaceae
	≤ 2
	> 8

	Pseudomonas spp.
	≤ 2
	> 8

	Acinetobacter spp.
	≤ 2
	> 8

	Streptococcus groups A, B, C və G
	qeyd 6
	qeyd 6

	Streptococcus pneumoniae1
	≤ 2
	> 2

	Viridans group streptococci2
	≤ 2
	> 2

	Enterococcus spp.
	‒
	‒

	Staphylococcus spp.
	qeyd 3
	qeyd 3

	Haemophilus influenza1 2 və Moraxella catarrhalis2
	≤ 2
	> 2

	Neisseria meningitides2,4
	≤ 0.25
	> 0.25

	Clostridium difficile istisna olmaqla qrammüsbət anaeroblar
	≤ 2
	> 8

	Qrammənfi anaeroblar
	≤ 2
	> 8

	Listeria monocytogenes
	≤ 0.25
	> 0.25

	Növlərə aid olmayan breakpointlər 5
	≤ 2
	> 8



1Meningitdə Streptococcus pneumoniae və Haemophilus influenzae üçün meropenemlərin kəsmə dəyərləri 0,25 mq/l (həssas) və 1 mq/l (rezistent) təşkil edir.
2Minimal İnhibəedici konsentrasiya (MİK) dəyərləri həssas kəsmə dəyərlərindən (breakpointlərdən) yuxarı olan izolatlar çox nadirdir və ya hələ qeyd edilməmişdir. İstənilən belə izolatda identifikasiya və antimikrob həssaslıq testləri təkrarlanmalı və nəticə təsdiqlənərsə, izolat istinad laboratoriyasına göndərilməlidir. Minimal İnhibəedici Konsentrasiya (MİK) dəyərləri cari davamlı kəsmə dəyərlərindən yuxarı olan təsdiqlənmiş izolatlar üçün klinik reaksiya ilə bağlı sübutlar mövcud olana qədər, onların rezistent olduğu qeyd edilməlidir.
3Stafilokokların karbapenemlərə qarşı həssaslığı sefoksitinə həssaslıqla qiymətləndirilir.
4Kəsmə dəyərləri yalnız meningitlə əlaqəlidir.
5Qeyri-növlə əlaqəli kəsmə dəyərləri farmakokinetik/farmakodinamik məlumatlarından istifadə etməklə müəyyən edilmişdir və spesifik növlərin Minimal İnhibəedici Konsentrasiya (MİK) paylanmasından asılı deyildir. Onlar yalnız xüsusi kəsmə dəyərləri olmayan orqanizmlər üçün istifadə olunur. Növlərlə əlaqəli olmayan kəsmə dəyərləri aşağıdakı dozalara əsaslanır: 
Avropa Antimikrobiyal Həssaslıq Testi Komitəsi (EUCAST) kəsmə dəyərləri ən aşağı doza kimi 30 dəqiqə ərzində venadaxili olaraq gündə 1000 mq x 3 dozada tətbiq edilən meropenem üçün tətbiq edilir. Gündəlik 2 q x 3 ağır infeksiyalar üçün və I/R kəsmə dəyəri təyin edərkən nəzərə alınıb.
6A, B, C və G streptokok qruplarının beta-laktam həssaslığı penisilin həssaslığından qaynaqlanır.
‒ Həssaslıq testi tövsiyə edilmir, çünki növlər dərman preparatı ilə müalicə üçün zəif hədəfdir. 

İzolatlar əvvəlcədən sınaqdan keçirilmədən R kimi qeyd oluna bilər.
Qazanılmış rezistentliyin yayılması coğrafi baxımdan və seçilmiş növlər üçün zamanla dəyişə bilər və müqavimət haqqında yerli məlumatlar, xüsusən də ağır infeksiyaların müalicəsi zamanı arzuolunandır. Lazım gələrsə, ən azı bəzi infeksiya növlərində agentin faydalılığının şübhə doğurduğu rezistentliyin lokal yayılması hallarında mütəxəssis məsləhəti alınmalıdır.
Aşağıda sadalanan patogenlərdən ibarət cədvəl klinik təcrübə və terapevtik tövsiyələrə əsaslanaraq hazırlanmışdır.
Ümumi həssas ştammlar
Qrammüsbət aeroblar
Enterococcus faecalis$
Staphylococcus aureus (metisillinə-həssas)£
Staphylococcus ştammları (metisillinə-həssas) Staphylococcus epidermidis da daxil olmaqla
Streptococcus agalactiae (Qrup B)
Streptococcus milleri qrup (S. anginosus, S. constellatus və S. intermedius)
Streptococcus pneumoniae
Streptococcus pyogenes (Qrup A)
Qrammənfi aeroblar
Citrobacter freundii
Citrobacter koseri
Enterobacter aerogenes
Enterobacter cloacae
Escherichia coli
Haemophilus influenza
Klebsiella oxytoca
Klebsiella pneumoniae
Morganella morganii
Neisseria meningitidis
Proteus mirabilis
Proteus vulgaris
Serratia marcescens
Qrammüsbət anaeroblar
Clostridium perfringens
Peptoniphilus asaccharolyticus
Peptostreptococcus ştammları (P. micros, P anaerobius, P. magnus da daxil olmaqla )
Qrammənfi anaeroblar
Bacteroides caccae
Bacteroides fragilis qrupu
Prevotella bivia
Prevotella disiens
Qazanılmış rezistentliyin problem ola biləcəyi növlər
Qrammüsbət aeroblar
Enterococcus faecium$†
Qrammənfi aeroblar
Acinetobacter ştammları
Burk holderia cepacia
Pseudomonas aeruginosa
Təbbi olaraq rezistentlik göstərən mikroorqanizmlər
Qrammənfi aeroblar
Stenotrophomonas maltophilia
Legionella ştammları
Digər mikroorqanizmlər
Chlamydophila pneumoniae
Chlamydophila psittaci
Coxiella burnetii
Mycoplasma pneumoniae

$ Təbii aralıq həssaslıq göstərən növlər
£ Bütün metisillinə-rezistent stafilokoklar meropenemə rezistentdir.
† Bir və ya bir neçə Avropa İttifaqı ölkələrində rezistentlik sürəti ≥ 50%.

Manqo (saqqo) xəstəliyi və melioidoz: İnsanlarda meropenemdən istifadə in vitro B.mallei və B. pseudomallei həssaslıq məlumatlarına və məhdud insan məlumatlarına əsaslanır. Müalicə edən həkimlər manqo (saqqo) xəstəliyinin və melioidozun müalicəsi ilə əlaqəli milli və/və ya beynəlxalq konsensus sənədlərinə istinad etməlidirlər.
Farmakokinetikası
Sağlam insanlarda meropenemin plazmadan orta yarımxaricolma dövrü təxminən 1 saat təşkil edir; orta paylanma həcmi təqribən 0,25 l/kq (11-27 l) və orta klirens 250 mq dozada 287 ml/dəq təşkil edir və 2 q-da 205 ml/dəq-ə düşür. 30 dəqiqə ərzində infuziya edilən 500, 1000 və 2000 mq dozalar müvafiq olaraq plazmada təxminən 23, 49 və 115 µq/ml Cmax dəyərlərini vermiş, müvafiq AUC göstəriciləri 39,3, 62,3 və 153 µq.saat/ml olmuşdur. 5 dəqiqə ərzində infuziyadan sonra Cmax göstəriciləri 500 və 1000 mq dozadan sonra müvafiq olaraq 52 və 112 mq/ml təşkil edir. Böyrək funksiyaları normal olan pasiyentlərdə 8 saatdan bir çoxsaylı dozanın tətbiqi zamanı meropenemin akkumulyasiyası baş vermir.
İntraabdominal (qarın içi) infeksiyalar üçün cərrahi əməliyyatdan sonra 8 saatdan bir 1000 mq dozada meropenem tətbiq edilən 12 pasiyent üzərində aparılan tədqiqatda normal xəstələrlə müqayisə edilə bilən Cmax və yarımxaricolma dövrü, lakin daha böyük paylanma həcmi 27 l göstərilmişdir.
Paylanması
Meropenemin orta plazma zülalları ilə birləşməsi təqribən 2% təşkil edirdi və konsentrasiyadan asılı deyildi. Sürətli tətbiqdən sonra (5 dəqiqə və ya daha az) farmakokinetikası bieksponensialdır, lakin bu, 30 dəqiqəlik infuziyadan sonra daha az nəzərə çarpır. 
Meropenemin ağciyər, bronxial sekresiyalar, öd, beyin-onurğa beyni mayesi, ginekoloji toxumalar, dəri, fassiya, əzələ və peritoneal ekssudatlar da daxil olmaqla bir sıra bədən mayelərinə və toxumalarına yaxşı nüfuz etdiyi sübut edilmişdir.
Biotransformasiyası
Meropenem mikrobioloji cəhətdən qeyri-aktiv metabolit yaradan beta-laktam halqasının hidrolizi ilə metabolizə olunur. In vitro meropenem imipenemlə müqayisədə insan dehidropeptidaza-I (DHP-I) tərəfindən hidrolizə həssaslığın azaldığını göstərir və DHP-I inhibitorunun birgə tətbiqinə ehtiyac yoxdur.
Xaric olması
Meropenem ilk növbədə böyrəklər tərəfindən dəyişilməmiş şəkildə xaric olunur. Dozanın təxminən 70%-i (50-75%) 12 saat ərzində dəyişilməmiş şəkildə xaric olur. Qalan 28%-i mikrobioloji cəhətdən aktiv olmayan metabolit şəklində xaric olunur. Nəcislə eliminasiyası dozanın yalnız təxminən 2%-ni təşkil edir. Ölçülmüş böyrək klirensi və probenesidin effekti göstərir ki, meropenem həm filtrasiya, həm də boru (tubulyar) sekresiyasına məruz qalır.
Böyrək çatışmazlığı
Böyrək çatışmazlığı meropenem üçün yüksək plazma AUC göstəriciləri və daha uzun yarımxaricolma dövrü ilə nəticələnir. AUC göstəriciləri sağlam subyektlərlə müqayisədə (kreatinin klirensi >80 ml/dəq) orta dərəcəli böyrək çatışmazlığına malik pasiyentlərdə 2,4 dəfə (kreatinin klirensi 33-74 ml/dəq), ağır dərəcəli böyrək çatışmazlığına malik pasiyentlərdə (kreatinin klirensi 4-23 ml/dəq) 5 dəfə və hemodializ xəstələrində 10 dəfə (kreatinin klirensi <2 ml/dəq) artmışdır. Böyrək çatışmazlığı olan pasiyentlərdə mikrobioloji cəhətdən qeyri-aktiv açıq halqalı metabolitin AUC göstəriciləri də əhəmiyyətli dərəcədə artmışdır.
Orta və ağır dərəcəli böyrək çatışmazlığına malik pasiyentlər üçün dozanın tənzimlənməsi tövsiyə olunur. Meropenem hemodializlə xaric edilir, hemodializ zamanı klirens anuriyalı xəstələrə nisbətən təxminən 4 dəfə yüksəkdir.
Qaraciyər çatışmazlığı
Alkoqol sirrozu olan pasiyentlər üzərində aparılan tədqiqat, təkrar dozalardan sonra qaraciyər xəstəliyinin meropenemin farmakokinetikasına təsir etmədiyini göstərdi.
Yetkin pasiyentlər
Pasiyentlər üzərində aparılan farmakokinetik tədqiqatlarda ekvivalent böyrək funksiyası olan sağlam şəxslərlə müqayisədə əhəmiyyətli farmakokinetik fərqlər göstərilməmişdir. İntraabdominal infeksiyası və ya pnevmoniyası olan 79 pasiyent üzərində aparılmış tədqiqatların məlumatları əsasında hazırlanmış populyasiya modeli mərkəzi həcmin çəkidən və klirensin kreatinin klirensindən və yaş asılılığını göstərdi. 
Pediatrik populyasiya
İnfeksiyalı körpələrdə və uşaqlarda 10, 20 və 40 mq/kq dozada meropenemin farmakokinetikası müvafiq olaraq 500, 1000 və 2000 mq dozanın tətbiqindən sonra böyüklərdəki Cmax göstəriciləri ilə eyni olmuşdur. Müqayisə ən gənc subyektlər istisna olmaqla (<6 ay t1/2 1,6 saatdan az) bütün pasiyentlərdə dozalar və yarımxaricolma dövrləri arasında böyüklərdə müşahidə edilənlərə bənzər farmakokinetikanı göstərdi. Orta meropenem klirens göstəriciləri 5,8 ml/dəq/kq (6-12 yaş), 6,2 ml/dəq/kq (2-5 yaş), 5,3 ml/dəq/kq (6-23 ay) və 4,3 ml/ dəq/kq (2-5 ay) təşkil etmişdir. Tətbiq edilən dozanın təxminən 60%-i sidiklə 12 saat ərzində dəyişilməmiş meropenem şəklində, daha 12%-i isə metabolit şəklində xaric olur. Meningitli uşaqların beyin-onurğa beyni mayesində meropenemin konsentrasiyası, əhəmiyyətli fərdlərarası dəyişkənliyin olmasına baxmayaraq, plazma konsentrasiyasının təxminən 20%-ni təşkil edir.
İnfeksiyaya qarşı müalicə tələb edən yenidoğulmuşlarda meropenemin farmakokinetikası ümumi orta yarımxaricolma dövrü 2,9 saat olan xronoloji və ya hamiləlik yaşı daha yüksək olan yenidoğulmuşlarda daha yüksək klirens göstərmişdir. Populyasiya farmakokinetik modelinə əsaslanan Monte Karlo simulyasiyası göstərdi ki, 20 mq/kq 8 saatlıq doza rejimi vaxtından əvvəl doğulmuşların 95%-də və tam müddətli yenidoğulmuşların 91%-də P.aeruginosa üçün 60% T>MIC-ə çatdı.
Yaşlılar
Sağlam yaşlı insanlarda (65-80 yaş) farmakokinetik tədqiqatlar plazma klirensinin azaldığını göstərdi ki, bu da kreatinin klirensinin yaşla əlaqəli azalması və böyrəkdən kənar klirensin daha kiçik azalması ilə əlaqələndirilir. Orta və ağır böyrək çatışmazlığı halları istisna olmaqla, yaşlı pasiyentlərdə dozanın tənzimlənməsi tələb olunmur.

İstifadəsinə göstərişlər
Meropenem böyüklərdə və 3 aylıq və daha böyük uşaqlarda aşağıdakı infeksiyaların müalicəsində istifadə üçün göstərişdir.
• Xəstəxanadaxili və ventilyatorla-əlaqəli pnevmoniya da daxil olmaqla ağır pnevmoniya. 
• Kistik fibrozda bronxopulmonar infeksiyalar  
• Ağırlaşmış sidik yollarının infeksiyaları 
• Ağırlaşmış intraabdominal infeksiyalar 
• Doğuşa qədər və doğuşdan sonrakı infeksiyalar 
• Dəri və yumşaq toxumaların ağırlaşmış infeksiyaları 
• Kəskin bakterial meningit 
Meropenem bakterial infeksiya ilə əlaqəli yarandığı ehtimal edilən qızdırma ilə müşayiət olunan neytropenik pasiyentlərin müalicəsində istifadə edilə bilər.
Yuxarıda sadalanan infeksiyalardan hər hansı biri ilə əlaqəli və ya əlaqəli olduğuna şübhə edilən bakteriemiyası olan pasiyentlərin müalicəsi.
Antibakterial maddələrin müvafiq istifadəsinə dair rəsmi təlimatlara diqqət yetirilməlidir. 

Əks göstərişlər
Preparatın aktiv maddəsinə qarşı yüksək həssaslıq.
Digər hər hansı karbapenem antibakterial vasitələrə qarşı yüksək həssaslıq. 
Hər hansı digər növ betalaktam antibakterial vasitəsinə (məsələn, penisilinlər və ya sefalosporinlər) qarşı kəskin yüksək həssaslıq (məsələn, anafilaktik reaksiya, ağır dəri reaksiyası) reaksiyaları

Xüsusi göstərişlər və ehtiyat tədbirləri
Fərdi bir pasiyentin müalicəsi üçün meropenem seçərkən infeksiyanın ağırlıq dərəcəsi, digər uyğun antibakterial vasitələrə qarşı rezistentliyin yayılması və karbapenemə rezistent bakteriyaların seçilmə riski kimi amillər əsasında karbapenem antibakterial vasitəsinin istifadəsinin məqsədəuyğunluğu nəzərə alınmalıdır. 
Enterobacteriaceae, Pseudomonas aeruginosa və Acinetobacter spp-yə rezistentlik
Enterobacteriaceae, Pseudomonas aeruginosa, Acinetobacter spp. penemlərinə qarşı rezistentlik Avropa İttifaqında dəyişir. Həkimlərə bu bakteriyaların penemlərə qarşı müqavimətinin yerli yayılmasını nəzərə almaq tövsiyə olunur.
Hiperhəssaslıq reaksiyaları
Bütün beta-laktam antibiotiklərində olduğu kimi, meropenemin istifadəsi zamanı da ciddi və bəzən ölümlə nəticələnən hiperhəssaslıq reaksiyalarının baş verməsinə dair məlumatlar verilmişdir.
Karbapenemlərə, penisilinlərə və ya digər beta-laktam antibiotiklərinə qarşı yüksək həssaslıq tarixi olan pasiyentlərdə də meropenemə qarşı yüksək həssaslıq yarana bilər. Meropenem ilə müalicəyə başlamazdan əvvəl beta-laktam antibiotiklərinə qarşı əvvəllər yüksək həssaslıq reaksiyalarının olub-olmaması ilə əlaqəli diqqətlə araşdırma aparılmalıdır.
Ağır allergik reaksiya baş verərsə, dərman vasitəsinin istifadəsi dayandırılmalı və müvafiq tədbirlər görülməlidir. Stivens-Conson sindromu (SCS), toksik epidermal nekroliz (TEN), eozinofiliya və sistem simptomları ilə dərman reaksiyası (DRESS), multiformalı eritema (ME) və kəskin ümumiləşdirilmiş ekzantematöz püstüloz (KÜEP) kimi ağır kutanoz mənfi reaksiyalar (ACMR) meropenem qəbul edən pasiyentlərdə müşahidə edilmişdir. Bu reaksiyalara işarə edən əlamət və simptomlar varsa meropenemin istifadəsi dayandırılmalıdır.
Antibiotiklərlə əlaqəli kolitin yaranması
Antibiotiklərlə əlaqəli kolit və psevdomembranoz kolit, demək olar ki, bütün antibakterial vasitələrin, o cümlədən meropenemin istifadəsi nəticəsində müşahidə edilmişdir və dərəcəsinə görə yüngüldən həyati təhlükəyə qədər dəyişə bilər. Buna görə də, meropenem qəbulu zamanı və ya ondan sonra diareya ilə müraciət edən xəstələrdə bu diaqnozu nəzərə almaq vacibdir. Meropenem ilə terapiyanın dayandırılması və Clostridium difficile üçün xüsusi müalicənin tətbiqi nəzərdən keçirilməlidir. Peristaltikanı inhibə edən dərman preparatları verilməməlidir.
Qıcolmalar
Meropenem də daxil olmaqla, karbapenemlərlə müalicə zamanı nadir hallarda qıcolmalar müşahidə edilmişdir.
Qaraciyər funksiyasının monitorinqi
Meropenem ilə müalicə zamanı hepatik toksiklik riski (xolestaz və sitoliz ilə qaraciyər disfunksiyası) səbəbindən qaraciyər funksiyasına ciddi nəzarət edilməlidir.
Qaraciyər xəstəliyi olan pasiyentlərdə istifadəsi: əvvəllər qaraciyər pozğunluğu olan pasiyentlərdə meropenem ilə müalicə zamanı qaraciyər funksiyasına nəzarət edilməlidir. Doza tənzimlənməsinə ehtiyac yoxdur.
Birbaşa antiqlobulin testi (Kumbs testi) serokonversiyası
Meropenem ilə müalicə zamanı müsbət birbaşa və ya dolayı Kumbs testi inkişaf edə bilər.
Valproy turşusu/natrium valproat/valpromid ilə eyni vaxtda istifadəsi
Meropenemin və valproy turşusu/natrium valproat/valpromidin eyni vaxtda istifadəsi tövsiyə edilmir.
Dərmana-rezistent bakteriyaların inkişafı
Sübut edilməmiş və ya güclü şübhəli bakterial infeksiya olmadan və ya profilaktik göstəriş olmadıqda Meropenem inyeksiya məhlulunun təyin edilməsinin pasiyentə fayda verməsi ehtimalı azdır və dərmana qarşı rezistent bakteriyaların inkişaf riskini artırır.
Qeyri-həssas mikroorqanizmlərin çoxalması
Digər geniş spektrli antibakterial təsirə malik preparatlarda olduğu kimi, meropenemin də uzunmüddətli istifadəsi qeyri-həssas mikroorqanizmlərin həddindən artıq çoxalması ilə nəticələnə bilər. Müalicə zamanı superinfeksiya baş verərsə, müvafiq tədbirlər görülməlidir.
Trombositopeniya
Böyrək çatışmazlığı olan pasiyentlərdə trombositopeniya müşahidə edilmişdir, lakin klinik qanaxma qeyd edilməmişdir.
Neyromotor pozğunluq üçün potensial
Ambulator şəraitdə Meropenem inyeksiya məhlulu yeridilən pasiyentləri zehni ayıqlığa mane ola biləcək və/və ya motor pozğunluğuna səbəb ola biləcək qıcolmalar, delirium (sayıqlamalar), baş ağrıları və/və ya paresteziyalar kimi mənfi halların baş verə biləcəyi barədə məlumatlandırmaq lazımdır. Meropenemin venadaxilinə yeridilməsinin yaxşı tolere ediləcəyi əsaslı şəkildə müəyyən edilənə qədər pasiyentlərə nəqliyyat vasitələrini və təhlükəli mexanizmləri idarə etməmələri tövsiyə edilməlidir.
Pediatrik populyasiya
Meropenemin 3 aylıqdan böyük uşaqlarda istifadəsinə icazə verilir. Mövcud məhdud məlumatlar əsasında uşaqlarda hər hansı əlavə dərman reaksiyasının riskinin artmasına dair heç bir dəlillər yoxdur. Alınan bütün qeydlər yetkin populyasiyada müşahidə edilən hadisələrə uyğun idi.
İnyeksiya üçün meropenemin tərkibində natrium var.
İnyeksiya üçün Meropenem 1q: Bu dərman vasitəsinin tərkibində flakon möhtəviyyatının hər 1 q-da 90,2 mq natrium var ki, bu da Ümumdünya Səhiyyə Təşkilatının böyüklər üçün tövsiyə etdiyi gündəlik maksimum 2 q natrium qəbulunun 4,5%-nə bərabərdir.

Digər dərman vasitələri ilə qarşılıqlı təsiri 
Probenesiddən başqa heç bir dərman vasitəsi ilə xüsusi qarşılıqlı təsir tədqiqatları aparılmamışdır.
Probenesid aktiv boru sekresiyasına görə meropenem ilə rəqabət aparır və beləliklə, meropenemin yarımxaricolma dövrünü və plazma konsentrasiyasını artıraraq böyrəklərdən ifrazına maneə törədir. Probenesidsiz qəbul edilən meropenem inyeksiyasının dozasının gücü və təsir müddəti adekvat olduğundan, probenesidin meropenem inyeksiyası ilə eyni vaxtda tətbiqi tövsiyə edilmir.
İnyeksiya məhlulu hazırlamaq üçün Meropenemin digər dərman vasitələrinin zülallara birləşməsinə və ya metabolizminə potensial təsiri öyrənilməmişdir. İnyeksiya məhlulu hazırlamaq üçün Meropenemin zülalla birləşməsi aşağıdır (təxminən 2%) və buna görə də plazma zülallarından yerdəyişməyə əsaslanan digər birləşmələrlə qarşılıqlı təsirlər gözlənilmir.
Karbapenem vasitələri ilə eyni vaxtda istifadə edildikdə, qanda valproy turşunun səviyyəsinin aşağı düşdüyü qeyd edilmişdir ki, bu da təxminən iki gün ərzində valproy turşunun səviyyəsinin 60-100% azalması ilə nəticələnmişdir. Sürətli başlanğıc və azalma dərəcəsi ilə əlaqədar olaraq, valproy turşusu/natrium valproat/valpromidin karbapenem vasitələri ilə eyni vaxtda tətbiqi idarə olunmaz hesab edilir və bu səbəbdən yanaşı istifadələrindən çəkinmək tövsiyə olunur.
Oral antikoaqulyantlar
Antibiotiklərin varfarinlə eyni vaxtda istifadəsi onun antikoaqulyant təsirini artıra bilər. Antibakterial vasitələri eyni vaxtda qəbul edən pasiyentlərdə varfarin də daxil olmaqla, oral olaraq qəbul edilən antikoaqulyantların antikoaqulyant effektlərinin artması ilə əlaqəli çoxlu məlumatlar əldə edilmişdir. Risk əsas infeksiyaya, pasiyentin yaşına və ümumi vəziyyətinə görə dəyişə bilər, bu səbəbdən, antibiotikin INR (beynəlxalq normallaşdırılmış nisbət) artımında əlaqəsini qiymətləndirmək çətindir. Antibiotiklərin oral antikoaqulyantlarla eyni vaxtda tətbiqi zamanı və qısa müddət sonra Beynəlxalq Normallaşdırılmış Nisbətlərə tez-tez nəzarət etmək tövsiyə olunur.
Pediatrik populyasiya
Qarşılıqlı təsir tədqiqatları yalnız böyüklər üzərində aparılmışdır.

Hamiləlik və laktasiya dövründə istifadəsi
Hamiləlik
Hamilə qadınlarda meropenemin istifadəsi ilə əlaqəli məlumatlar yoxdur və ya məhdud saydadır. Heyvan tədqiqatları reproduktiv toksiklik ilə əlaqəli birbaşa və ya dolayı zərərli təsirləri göstərmir.
Ehtiyat tədbiri olaraq, hamiləlik dövründə meropenemdən istifadə etməkdən çəkinmək tövsiyə edilir.
Laktasiya dövrü
Meropenem heyvan ana südündə çox aşağı konsentrasiyalarda aşkar edilir. İnyeksiya üçün Meropenem, südverən qadınlarda, ana üçün gözlənilən potensial fayda körpə üçün gözlənilən potensial riski üstələmədiyi halda istifadə edilməməlidir.

Nəqliyyat vasitəsini və digər potensial təhlükəli mexanizmləri idarəetmə qabiliyyətinə təsiri
Müalicə dövründə nəqliyyat idarə etməkdən və yüksək diqqət və sürətli psixomotor reaksiyalar tələb edən digər potensial təhlükəli fəaliyyət növlərilə məşğul olmaqdan çəkinmək lazımdır.

İstifadə qaydası və dozası
Aşağıdakı cədvəllərdə dozalanma üçün ümumi tövsiyələr verilmişdir. 
Tətbiq olunan meropenemin dozası və müalicə müddəti müalicə olunacaq infeksiyanın növü, o cümlədən onun ağırlıq dərəcəsi və klinik reaksiya nəzərə alınmaqla təyin edilməlidir. Pseudomonas aeruginosa və ya Acinetobacter spp tərəfindən törədilən xəstəxanadaxili infeksiyalar və ya çox ağır infeksiyalar kimi bəzi infeksiya növlərinin müalicəsi zamanı böyüklər və yeniyetmələr üçün gündə üç dəfə 2 q-a qədər doza və uşaqlarda gündə üç dəfə 40 mq/kq-a qədər olan dozanın tətbiqi xüsusilə uyğun ola bilər.
Böyrək çatışmazlığı olan pasiyentlərin müalicəsi zamanı dozalanma üçün əlavə dəyərləndirmə lazımdır (aşağıya baxın).
Böyüklər və Yeniyetmələr

	İnfeksiya
	Hər 8 saatdan bir tətbiq olunacaq doza

	Xəstəxanadaxili və ventilyatorla-əlaqəli pnevmoniya da daxil olmaqla ağır pnevmoniya. 
	500 mq və ya 1 q 

	Kistik fibrozda bronxopulmonar infeksiyalar  
	2 q 

	Ağırlaşmış sidik yollarının infeksiyaları
	500 mq və ya 1 q 

	Ağırlaşmış intraabdominal infeksiyalar
	500 mq və ya 1 q 

	Doğuşa qədər və doğuşdan sonrakı infeksiyalar
	500 mq və ya 1 q 

	Dəri və yumşaq toxumaların ağırlaşmış infeksiyaları
	500 mq və ya 1 q 

	Kəskin bakterial meningit
	2 q 

	Febril neytropenik pasiyentlərin müalicəsi 
	1 q 



Meropenem adətən venadaxili infuziya şəklində təxminən 15-30 dəqiqə ərzində yeridilir. Alternativ olaraq 1 q-a qədər dozalar venadaxili bolus inyeksiya şəklində təxminən 5 dəqiqə ərzində yeridilə bilər. Böyüklərdə 2q-a qədər venadaxili bolus inyeksiyanının təhlükəsizliyini dəstəkləyən məlumatlar məhdud saydadır.
Böyrək çatışmazlığı
Aşağıda göstərildiyi kimi kreatinin klirensi 51ml/dəq-dən aşağı olduqda böyüklər və yeniyetmələr üçün doza tənzimlənməlidir. 2 q vahid doza üçün bu doza düzəlişlərinin tətbiqini dəstəkləyən məlumatlar məhdud saydadır.
 
	Kreatinin Klirensi (ml/dəqiqə)
	Doza 
(500mq, 1q və ya 2 q vahid doza aralığı üçün yuxarıdakı cədvələ baxın)
	Tezlik

	26-50 
	Bir vahid doza 
	Hər 12 saatdan bir 

	10-25 
	Yarım vahid doza 
	Hər 12 saatdan bir

	<10 
	Yarım vahid doza 
	Hər 24 saatdan bir



Meropenem hemodializ və hemofiltrasiya ilə təmizlənir. Tələb edilən doza hemodializ tsikli tamamlandıqdan sonra təyin edilməlidir. 
Peritoneal dializ alan pasiyentlər üçün müəyyən edilmiş doza tövsiyələri yoxdur.
Qaraciyər çatımazlığı
Qaraciyər çatışmazlığı olan pasiyentlərdə hər hansı doza tənzimləməsinə ehtiyac yoxdur.
Yaşlı pasiyentlərdə dozalanma
Böyrək funksiyası normal olan və ya kreatinin klirensi 50 ml/dəq-dən yuxarı olan yaşlı insanlar üçün dozanın tənzimlənməsi tələb olunmur.
Pediatrik populyasiyada istifadəsi
3 aylıqdan kiçik uşaqlar 
Meropenemin 3 aydan kiçik uşaqlarda istifadəsinin təhlükəsizliyi və effektivliyi öyrənilməmiş və optimal doza rejimi təyin edilməmişdir. Buna baxmayaraq məhdud farmakokinetik məlumatlar hər 8 saatdan bir 20mq/kq-ın uyğun bir rejim ola biləcəyini tövsiyə edir. 
3 aylıqdan 11 yaşa qədər və bədən çəkisi 50 kq-a qədər olan uşaqlar
Tövsiyə olunan doza rejimləri aşağıdakı cədvəldə göstərilmişdir:
 

	İnfeksiyalar
	Hər 8 saatdan bir tətbiq olunacaq doza

	Xəstəxanadaxili və ventilyatorla-əlaqəli pnevmoniya da daxil olmaqla ağır pnevmoniya.
	10 və ya 20 mq/kq 

	Kistik fibrozda bronxopulmonar infeksiyalar
	40 mq/kq 

	Ağırlaşmış sidik yollarının infeksiyaları
	10 və ya 20 mq/kq

	Ağırlaşmış intraabdominal infeksiyalar
	10 və ya 20 mq/kq 

	Dəri və yumşaq toxumaların ağırlaşmış infeksiyaları
	10 və ya 20 mq/kq 

	Kəskin bakterial meningit
	40 mq/kq

	Febril neytropenik pasiyentlərin müalicəsi
	20 mq/kq




Bədən çəkisi 50 kq-dan çox olan uşaqlar
Böyüklər üçün nəzərdə tutulmuş doza tətbiq edilməlidir.
Böyrək çatışmazlığı olan uşaqlarda preparatın istifadəsinə dair təcrübələr aparılmamışdır. 
İstifadə qaydası
Adətən Meropenem təxminən 15-30 dəqiqə ərzində venadaxilinə infuziya şəklində yeridilir. Alternativ olaraq, 20 mq/kq-a qədər meropenem dozaları təxminən 5 dəqiqə ərzində venadaxilinə bolus şəklində yeridilə bilər. Uşaqlarda 40 mq/kq dozanın venadaxilinə bolus inyeksiya şəklində tətbiqini dəstəkləmək üçün təhlükəsizlik məlumatları məhdud saydadır.


Əlavə təsirləri
Əlavə təsirlərin tezliyi aşağıdakı parametrlərlə təyin edilir: çox tez-tez (≥1/10); tez-tez (≥1/100 - <1/10); bəzən (≥1/1000 - <1/100); nadir hallarda (≥1/10000 - <1/1000); çox nadir hallarda (<1/10000); məlum deyil (əldə olan məlumatlar görə tezliyi qiymətləndirmək mümkün deyil).
Klinik sınaqlar geniş şəkildə müxtəlif şəraitlərdə aparıldığı üçün dərman vasitəsinin klinik sınaqlarında müşahidə olunan əlavə reaksiyaların tezliyi birbaşa digər dərman vasitəsinin klinik sınaqlarının tezliyi ilə müqayisə edilə bilməz və praktikada müşahidə olunan tezliyi əks etdirməyə bilər.
Yetkin Pasiyentlər
Klinik tədqiqatlar zamanı 2904 immunkompetent yetkin xəstə mərkəzi sinir sistemi ilə əlaqəli olmayan infeksiyalara görə inyeksiya məhlulu hazırlamaq üçün meropenem (500 mq və ya 1000 mq hər 8 saatdan bir) ilə müalicə edildi. 5 xəstədə ölüm ehtimalı meropenemlə əlaqədar olaraq qiymətləndirilmişdir; 36 (1,2%) pasiyentdə mənfi reaksiyalara görə meropenemin qəbulu dayandırılmışdır. Bu sınaqlarda iştirak edən pasiyentlərin əksəriyyəti ağır xəstə idilər və çoxsaylı yanaşı xəstəlikləri, fizioloji pozğunluqları olmuş və bir çox digər dərman müalicəsi alırdılar. Ağır xəstəlikləri olan pasiyentlərdə müşahidə olunan mənfi reaksiyalarla inyeksiya məhlulu hazırlamaq üçün meropenemlə terapiya arasında əlaqəni müəyyən etmək mümkün olmamışdır.
Aşağıda qeyd edilən mənfi reaksiyaların başvermə tezliyi inyeksiya məhlulu hazırlamaq üçün meropenem tozu ilə müalicə olunan 2904 xəstədə aparılan klinik sınaqlardan əldə edilmişdir.
Yerli mənfi reaksiyalar
İnyeksiya məhlulu hazırlamaq üçün meropenem ilə müalicə ilə əlaqəsindən asılı olmayaraq müşahidə edilmiş yerli əlavə reaksiyalar aşağıdakı kimi olmuşdur:
İnyeksiya yerində iltihablaşma	2,4%
İnyeksiya yerində reaksiya		0,9%
Flebiti/tromboflebit			0,8%
İnyeksiya yerində ağrı		0,4%
İnyeksiya yerində ödem		0,2%
Sistem mənfi reaksiyalar
Pasiyentlərin 1,0%-dən çoxunda baş verən inyeksiya məhlulu hazırlamaq üçün meropenem tozu ilə əlaqəsindən asılı olmayaraq müşahidə edilmiş sistemli mənfi klinik reaksiyalar ishal (4,8%), ürəkbulanma/qusma (3,6%), baş ağrısı (2,3%), səpgilər (1,9%), sepsis (1,6%), qəbizlik (1,4%), apne (1,3%), şok (1,2%) və qaşınma (1,2%) olmuşdur.
İnyeksiya məhlulu hazırlamaq üçün meropenem tozu ilə müalicə ilə əlaqəsindən asılı olmayaraq müşahidə edilmiş və pasiyentlərin 1,0%-dən az və ya ona bərabər, lakin 0,1%-dən çoxunda baş verən əlavə mənfi sistemli klinik reaksiyalar azalma tezliyi sırasına görə hər bir orqanlar sistemində aşağıda verilmişdir:
Qanaxma hahalları aşağıdakı kimi olmuşdur: mədə-bağırsaq qanaxması (0,5%), melena (qanlı nəcis) (0,3%), epistaksis-burun qanaması (0,2%), hemoperitoneum (0,2%), cəmi 1,2%.
İnfeksiyalar və invaziyalar: oral və vaginal kandidozlar
Orqanizmdə ümumi olaraq baş verən pozğunluqlar: ağrı, abdominal nahiyədə ağrı, sinədə ağrı, qızdırma, bel ağrısı, qarın böyüməsi, titrəmə, çanaq ağrısı, ishal, səpgi, ürəkbulanma/qusma və inyeksiya yerinin iltihablanması.
Meropenemin istifadəsi lə əlaqədar ən çox baş verən laborator mənfi reaksiyalara trombositoz və qaraciyər fermentlərinin artması daxil idi.
Ürək-damar sistemində baş verən pozğunluqlar: ürək çatışmazlığı, ürəktutması, taxikardiya, hipertenziya, miokard infarktı, pulmonar emboliya, bradikardiya, hipotenziya, sinkop.
Həzm sistemində baş verən pozğunluqlar: oral kandidoz, anoreksiya, xolestatik sarılıq/sarılıq, meteorizm, ileus-bağırsaq tıxanıqlığı, qaraciyər çatışmazlığı, dispepsiya, bağırsaq obstruksiyası.
Qanda və limfatik sistemdə baş verən pozğunluqlar: trombositemiya, aqranulositoz, hemolitik anemiya, trombositopeniya, neytropeniya, leykopeniya, eozinofiliya, anemiya, hipoxrom anemiya, hipervolemiya.
İmmun sistemdə baş verən pozğunluqlar: anafilaksiya, angioödem
Metabolik/Həzm pozğunluqları: periferal ödem, hipoksiya
Psixi pozuntular/ Sinir sistemində baş verən pozğunluqlar: yuxusuzluq, təşviş, sayıqlama, şüurun qarışması, başgicəllənmə, qıcolma, əsəbilik, paresteziya, hallüsinasiyalar, yuxululuq, narahatlıq, depressiya, asteniya, konvulsiyalar, baş ağrısı
Tənnəfffüs sistemində baş verən pozğunluqlar: respirator pozuntular, dispnoe, plevral effuziya, astma, öskürəyin artması, ağciyər ödemi.
Dəridə və dərialtı toxumada baş verən pozğunluqlar: səpgi, qaşınma, toksik epidermal nekroliz, Stevens-Conson sindromu, multiformalı eritema, övrə, tərləmə, eozinofiliya və sistemik simptomlarla dəri xorası ilə dərman reaksiyası, kəskin ümumiləşdirilmiş ekzantematoz püstüloz
Sidik-cinsiyyət sistemində baş verən pozğunluqlar: dizuriya, böyrək çatışmazlığı, vaginal kandidoz, sidik qaçırma
Mənfi laborator dəyişikliklər
İnyeksiya məhlulu hazırlamaq üçün meropenemlə əlaqəsindən asılı olmayaraq müşahidə edilmiş və pasiyentlərin 0,2%-dən çoxunda baş verən mənfi laborator dəyişikliklər aşağıdakı kimi olmuşdur:
Hepatik pozğunluqlar: SGPT (serum qlutamik piruvik transaminaz) (ALT), SGOT (serum qlutamik oksaloasetik transaminaz) (AST), qələvi fosfataza, laktat dehidrogenaza (LDH) və bilirubinin səviyyəsinin artması
Hematoloji pozğunluqlar: trombositlərin artması, eozinofillərin artması, trombositlərin azalması, hemoglobinin azalması, hematokritin azalması, ağ qan hüceyrələrinin (AQH) azalması, protrombin vaxtının qısalması və qismən tromboplastin vaxtının qısalması, leykositoz, hipokaliemiya
Renal pozğunluqlar: kreatininin səviyyəsinin artması və qanda sidik cövhəri azotunun (SCA) səviyyəsinin artması 
Böyrək çatışmazlığı olan pasiyentlər:
Müxtəlif dərəcəli böyrək çatışmazlığı olan pasiyentlərdə inyeksiya məhlulu hazırlamaq üçün meropenemlə əlaqəsindən asılı olmayaraq ürək çatışmazlığı, böyrək çatışmazlığı, qıcolmalar və şokun rastlanma tezliyi, orta dərəcədə ağır böyrək çatışmazlığı olan pasiyentlərdə (kreatinin klirensi > 10-26 ml/dəq) artmışdır.
Sidik analizi: sidikdə qırmızı qan hüceyrələrinin olması
Dəri və Dəri strukturlarının ağırlaşmiş İnfeksiyası
Dəri və dəri strukturlarının ağırlaşmiş infeksiyası tədqiqatlarında, klinik mənfi reaksiyaların növü yuxarıda sadalananlara oxşar idi. Pasiyentlərdə tezliyi > 5% olan ən çox rast gəlinən əlavə təsirlər aşağıdakılardır: baş ağrısı (7,8%), ürəkbulanma (7,8%), qəbizlik (7,0%), ishal (7,0%), anemiya (5,5%) və ağrı (5,1%). Başvermə tezliyi 1%-dən çox olan və yuxarıda sadalanmayan mənfi reaksiyalara aşağıdakılar daxildir: faringit, təsadüfən zədələnmə, mədə-bağırsaq traktının pozğunluqları, hipoqlikemiya, periferik damar pozğunluqları və pnevmoniya.
Mədə-bağırsaq traktında baş verən pozğunluqlar: diarreya, abdominal nahiyədə ağrı, qusma, ürəkbulanma, antibiotiklə-əlaqəli kolit.
Ümumi pozğunluqlar və yeridilmə yerində pozuntular: iltihab, ağrı, tromboflebit, inyeksiya yerində ağrı
Pediatrik pasiyentlər
Sistemli və yerli mənfi reaksiyalar
Ciddi bakterial infeksiyaları olan pediatrik pasiyentlər (bakterial meningit istisna olmaqla):
İnyeksiya məhlulu hazırlamaq üçün meropenem tozu hazırlandıqdan sonra hər 8 saatdan bir 10 mq/kq-dan 20 mq/kq dozada ciddi bakterial infeksiyaları (meningit istisna olmaqla, növbəti bölməyə baxın) olan 515 pediatrik pasiyentlərdə (3 aydan 13 yaşa qədər) tədqiq edilmişdir. Bu pasiyentlərdə müşahidə olunan sistemli və yerli əlavə təsirlərin növləri böyüklərdəki ilə oxşardır, inyeksiya məhlulu hazırlamaq üçün meropenem tozunun istifadəsindən sonra ən çox rast gəlinən mümkün, ehtimal edilən və ya mütləq əlaqəli olduğu düşünülən mənfi reaksiyalar və onların baş vermə nisbətləri aşağıdakı kimidir:
	Diareya 
	3,5% 

	Səpgilər 
	1,6% 

	Ürəkbulanma və qusma 
	0,8% 


Bakterial meningiti olan pediatrik pasiyentlər:
İnyeksiya məhlulu hazırlamaq üçün meropenem tozu hazırlandıqdan sonra hər 8 saatdan bir 40 mq/kq dozada meningitli 321 pediatrik pasiyentlərdə (3 aydan 17 yaşa qədər) tədqiq edilmişdir. Bu pasiyentlərdə müşahidə olunan sistemli və yerli əlavə təsirlərin növləri böyüklərdəki ilə oxşardır, inyeksiya məhlulu hazırlamaq üçün meropenem tozunun istifadəsindən sonra ən çox rast gəlinən mümkün, ehtimal edilən və ya mütləq əlaqəli olduğu düşünülən mənfi reaksiyalar və onların baş vermə nisbətləri aşağıdakı kimidir:
Diarreya					4,7%
Səpgilər (əsasən uşaq bezi kandidozu)	3,1%
Oral kandidoz					1,9%
Qlossit						1,0%
Meningitə dair tədqiqatlarda, terapiya zamanı qıcolma aktivliyinin başvermə tezliyi, meropenem qəbul edən Mərkəzi Sinir Sistemi anomaliyaları olmayan xəstələr və müqayisəedici dərmanlar (istər sefotaksim, ya da seftriakson) qəbul edən xəstələr arasında müqayisə edilə bilər. İnyeksiya məhlulu hazırlamaq üçün meropenem tozu ilə müalicə olunan qrupda qıcolma tutmaları olan pasiyentlərin 12/15-də müqayisəedici qrupla 7/20 ilə müqayisədə gec başlayan qıcolma tutmaları (3-cü gün və ya daha sonra baş verən kimi təyin olunur) olmuşdur. Meropenem istifadə edən pasiyentlərin qrupunda qaraciyər fermentlərinin müvəqqəti yüksəlişi olan xəstələrin sayı statistik olaraq daha yüksəkdir.
Pediatrik pasiyentlər (yenidoğulmuşlar və 3 aylıqdan kiçik körpələr):
Meropenem inyeksiya üçün toz 200 yenidoğulmuş və 3 aydan kiçik körpələr üzərində tədqiq edilmişdir. Tədqiqat açıq etiketli, nəzarətsiz olub, körpələrin 98%-i eyni vaxtda digər dərman vasitələri qəbul edib və mənfi hadisələrin əksəriyyəti hamiləlik yaşı 32 həftədən az olan və ilkin mərhələdə ağır xəstə olan yenidoğulmuşlarda müşahidə edilmişdir ki, bu da mənfi təsirlərin inyeksiya üçün Meropenem tozu ilə əlaqəsini qiymətləndirməyi çətinləşdirmişdir.
Bu pasiyentlərdə müşahidə edilən mənfi reaksiyalar və onların baş vermə tezliyi aşağıdakı kimidir:
	Konvulsiya 
	5,0% 

	Hiperbilirubinemiya (konyuqasiya olunmuş) 
	4,5% 

	Qusma 
	2,5% 


Pediatrik pasiyentlərdə mənfi laborator dəyişikliklər:
Pediatrik tədqiqatlarda, o cümlədən meningit tədqiqatlarında müşahidə edilən laborator dəyişikliklər böyüklər üzərində aparılan tədqiqatlarda baş verənlarla oxşar idi.
Şübhəli əlavə reaksiyalar barədə məlumatların bildirilməsi
Dərman vasitəsi dövlət qeydiyyatına alındıqdan sonra şübhəli əlavə reaksiyalar barədə məlumatların bildirilməsi vacibdir. Bu, dərman vasitəsinin fayda/risk balansının davamlı monitorinqinə imkan verir.

Doza həddinin aşılması
Müalicə zamanı, xüsusən də böyrək çatışmazlığı olan xəstələrdə təsadüfi doza aşımı halları baş verə bilər. Məhdud post-marketinq təcrübələr göstərir ki, doza həddinin aşılmasından sonra baş verən mənfi reaksiyalar “ƏLAVƏ TƏSİRLƏR” bölməsində təsvir olunan mənfi təsirlərin profilinə uyğundur və ümumiyyətlə yüngül dərəcəyə malik olub preparatın istifadəsinin dayandırılması və ya dozanın azaldılması ilə aradan qalxır. Doza həddinin aşılmasının müalicəsi simptomatik olmalıdır. Normal şəxslərdə sürətli böyrək eliminasiyası baş verəcək; böyrək çatışmazlığı olan pasiyentlərdə meropenem və onun metabolitini hemodializ vasitəsilə xaric ediləcək.

Buraxılış forması
İnyeksiya məhlulu hazırlamaq üçün quru toz. 
İnyeksiya məhlulu hazırlamaq üçün quru toz rezin tıxacla möhürlənmiş və alüminium qapaqlı plastmas plombla sıxılmış 20 ml tutumlu şüşə flakonda. 1 flakon içlik vərəqə ilə birlikdə karton qutuya qablaşdırılır. 

Saxlanma şəraiti
25ºС temperaturdan yüksək olmayan, işıqdan qorumaqla və uşaqların əli çatmayan yerdə saxlamaq lazımdır.



Yararlılıq müddəti
2 il.
Yararlılıq müddəti bitdikdən sonra istifadə etmək olmaz.

Aptekdən buraxılma şərti
Resept əsasında buraxılır.

